**Ι. Έννοια και μορφές της διά ζώσης έμφυλης βίας, της ενδοοικογενειακής βίας και της εξ οικείων βίας.**

Η Σύμβαση της Κων/λης για την πρόληψη και καταπολέμηση της βίας κατά των γυναικών και της ενδοοικογενειακής βίας, που αποτελεί το πρώτο διεθνές νομικά δεσμευτικό κείμενο προσδιορίζει εννοιολογικά τη βία «ως παραβίαση των ανθρωπίνων δικαιωμάτων και μία μορφή διάκρισης κατά των γυναικών και επισημαίνει όλες τις πράξεις βίας βασιζόμενης στο φύλο, οι οποίες έχουν ως αποτέλεσμα ή ενδέχεται να έχουν ως αποτέλεσμα, **φυσική, σεξουαλική, ψυχολογική ή οικονομική βλάβη ή πόνο για τις γυναίκες, συμπεριλαμβανομένων των απειλών τέλεσης τοιούτων πράξεων, τον εξαναγκασμό ή την αυθαίρετη αποστέρηση της ελευθερίας, ή αυτή συμβαίνει στο δημόσιο ή τον ιδιωτικό βίο».** Αναφέρει δε ως μορφές βίας την **ψυχολογική,** χαρακτηρίζοντάς την ως κάθε σκόπιμη ενέργεια μέσω εξαναγκασμού ή απειλών, που στοχεύει στην πρόσκληση σοβαρής φθοράς στην ψυχολογική ακεραιότητα του θύματος, τη **σωματική**, με την έννοια της πρόκλησης πόνου και σοβαρής βλάβης στο σώμα του θύματος, την **παρενοχλητική παρακολούθηση**, τη σκόπιμη δηλαδή παρακολούθηση του θύματος, που έχει ως συνέπεια την πρόκληση φόβου για την ασφάλειά του ,τη **σεξουαλική** βία, με την έννοια της η μη συναινετικής αλλά εξαναγκαστικής αποδοχής του θύματος σε οιασδήποτε μορφής σεξουαλικές πράξεις συμπεριλαμβανομένου του βιασμού, τη **σεξουαλική παρενόχληση**, υπό την έννοια κάθε ανεπιθύμητης λεκτικής ή σεξουαλικής συμπεριφοράς , που δημιουργεί φόβο, ταπείνωση ή υποβάθμιση της αξιοπρέπειας του θύματος, τον **αναγκαστικό γάμο**, τον εξαναγκασμό ενός ανήλικα και κυρίως παιδιού σε ανεπιθύμητο γάμο, τον **ακρωτηριασμό των γυναικείων γεννητικών οργάνων.** Επίσης ιδιαίτερη μορφή έμφυλης βίας είναι **η αναγκαστική άμβλωση και η αναγκαστική στείρωση.**

Βεβαίως όλες οι ανωτέρω μορφές βίας μπορούν να έχουν ως θύματα τόσο τις γυναίκες, όσο και τους άνδρες. Η συχνότητα όμως θυματοποίησης της γυναίκας λόγω του φύλου της δε συγκρίνεται με την αντίστοιχη του ανδρικού φύλου και αυτό οφείλεται στα από γενέσεως της ζωής ισχύοντα κοινωνικά στερεότυπα της ανδρικής υπεροχής.

Η πλέον αποτρόπαιη μορφή βίας είναι η ενδοοικογενειακή βία , η οποία περιλαμβάνει όλες τις μορφές βίας που συμβαίνουν εντός της οικογένειας, η έννοια της οποίας διευρύνεται και αποτελείται από συζύγους ή πρόσωπα που συνδέονται με σύμφωνο συμβίωσης ή γονείς και συγγενείς πρώτου και δεύτερου βαθμού εξ αίματος ή εξ αγχιστείας και τα εξ υιοθεσίας τέκνα τους. Στην οικογένεια περιλαμβάνονται, εφόσον συνοικούν, συγγενείς εξ αίματος ή εξ αγχιστείας μέχρι τετάρτου βαθμού και πρόσωπα των οποίων επίτροπος, δικαστικός παραστάτης ή ανάδοχος γονέας έχει ορισθεί μέλος της οικογένειας, καθώς και κάθε ανήλικο πρόσωπο που συνοικεί στην οικογένεια. Επίσης περιλαμβάνονται και οι μόνιμοι σύντροφοι και τα τέκνα, κοινά ή ενός εξ αυτών, οι τέως συζύγους, τα μέρη συμφώνου συμβίωσης που έχει λυθεί, καθώς και οι τέως μόνιμοι σύντροφοι**.** Η ενδοοικογενειακή βία ρυθμίστηκε ειδικά με το Ν. 3500/2006, ο οποίος τροποποιήθηκε επανειλημμένα και τελευταία με το Ν. 5172/2025.

Με τον τελευταίο Ν. 5172/2025 (ο οποίος ενσωμάτωσε την κοινοτική **Οδηγία (ΕΕ) 2024/1385)**  δημιουργήθηκε και **μια νέα μορφή ενδοοικογενειακής βίας** **Η εξ οικείων βία**, η οποία περιλαμβάνει και πράξεις καταναγκαστικού ελέγχου από πρόσωπα του οικείου περιβάλλοντος του θύματος, γνωστά ή έμπιστα, ανεξάρτητα του αν συγκατοικούν με το θύμα. Ο ίδιος νόμος **αύξησε τις ποινές της βίας κατά των γυναικών** και δημιούργησε νέες μορφές κυβερνοβίας, που θα αναλυθούν παρακάτω. Επίσης αξίζει να αναφέρουμε ότι δύο μήνες μετά την έκδοση του νόμου αυτού και συγκεκριμένα τον Μάρτιο του 2025 εκδόθηκε ο **Ν. 5187/2025** κύριος στόχος του οποίου είναι η διαμόρφωση ενός νέου λειτουργικού πλαισίου για την Ελληνική Αστυνομία και η αναβάθμιση της Αστυνομικής Ακαδημίας. Στην προστατευτική εμβέλεια του νόμου αυτού υπάγονται και συγκεκριμένες περιπτώσεις **ενδοοικογενειακής βίας (άρθρο 157 «Οπλοφορία αστυνομικών όταν υποβάλλεται σε βάρος τους μήνυση ή έγκληση ή καταγγελία για τέλεση εγκλημάτων ενδοοικογενειακής βίας» και προστασίας ανηλίκων** καθώς αυξάνεται το ηλικιακό όριο επιτρεπόμενης κατοχής μαχαιριών, γενικής και ειδικής χρήσης και τυφεκίων αλιείας στα δέκα επτά (17) έτη και θεσπίζεται διακεκριμένη περίπτωση διακίνησης και κατοχής όπλων, μεταξύ άλλων και σε σχολικές μονάδες, καταστήματα κράτησης ή δομές φιλοξενίας ανηλίκων και σε αθλητικούς χώρους.  **(Μέρος Γ άρθρα 151 επόμενα)**

**ΙΙ. Η τιμωρία των διάφορων μορφών έμφυλης, ενδοοικογενειακής και εξ οικείων βίας κατά τον ελληνικό Ποινικό Κώδικα (Π.Κ) σύμφωνα και με τις τελευταίες τροποποιήσεις του 5172/2025**

**Α. Εγκλήματα κατά της σωματικής ακεραιότητας**

**i. Απλή, επικίνδυνη και βαριά σωματική βλάβη (άρθρα 308,309,310 ΠΚ)**

Η απλή σωματική κάκωση ή βλάβη της υγείας του θύματος διώκεται κατά κανόνα κατ’ έγκληση και ο δράστης τιμωρείται με φυλάκιση έως δύο έτη και χρηματική ποινή. Επιβαρυντική περίπτωση της απλής σωματικής βλάβης αποτελεί ο βαθμός επικινδυνότητας της πράξης του δράστη, που θα μπορούσε να μεταβάλλει την πράξη σε βαριά σωματική βλάβη, θέτοντας σε κίνδυνο ακόμη και τη ζωή του, οπότε η πράξη τιμωρείται με φυλάκιση έως τρία έτη και χρηματική ποινή (άρθρο 309 Π.Κ. Εάν η βαριά σωματική βλάβη είχε ως επακόλουθο το θάνατο του θύματος ο δράστης τιμωρείται με κάθειρξη έως 10 έτη , εάν δε επεδίωκε το θάνατο τιμωρείται με κάθειρξη.

Ειδικές ποινές για τα εγκλήματα κατά της σωματικής ακεραιότητας, που συμβαίνουν **εντός της οικογένειας προβλέπει το άρθρο 6 του Ν. 3500/2006 για την ενδοοικογενειακή βία, όπως τροποποιήθηκε αρχικά με το ν. 5090/2024 και τελευταία με το ν. 5172/2025.** Συγκεκριμένα η απλή σωματική βλάβη ή κάκωση της υγείας του θύματος κατά την έννοια των εδ. α και β της παρ. 1 του άρθρου 308 του ΠΚ. που προκαλείται **μετά** από συνεχή συμπεριφορά του δράστη **τιμωρείται με φυλάκιση τουλάχιστον ενός έτους, ενώ η επικίνδυνη σωματική βλάβη τιμωρείται με φυλάκιση τουλάχιστο δύο ετών.**  Αν επακολουθήσει βαριά σωματική ή διανοητική πάθηση του θύματος, επιβάλλεται **κάθειρξη μέχρι δέκα (10) ετών.** Αν ο υπαίτιος επεδίωκε ή γνώριζε και αποδέχθηκε το αποτέλεσμα της πράξης του, τιμωρείται **με κάθειρξη**. Η σωματική βλάβη **από μέλος της οικογένειας σε βάρος εγκύου ή σε βάρος προσώπου, το οποίο είναι ανίκανο να αντισταθεί, τιμωρείται με φυλάκιση τουλάχιστον δύο ετών,** ενώ η σωματική βλάβη που τελείται ενώπιον ανήλικου μέλους της οικογένειας **τιμωρείται με φυλάκιση τουλάχιστον δύο(2) – (3)τριών ετών**. Η απλή σωματική βλάβη όταν αποτελεί μεθοδευμένη πρόκληση έντονου σωματικού πόνου ή εξάντλησης με συνέπεια ιδίως την παρατεταμένη απομόνωση του θύματος **τιμωρείται με κάθειρξη** και στην περίπτωση που το θύμα είναι **ανήλικος κάθειρξη τουλάχιστον δέκα ετών**.

**ii.Ακρωτηριασμός γυναικείων γεννητικών οργάνων**

Όποιος με τη χρήση κάθε μορφής βίας ή απειλής βίας ή άλλων εξαναγκαστικών μέσων ή με επιβολή ή κατάχρηση εξουσίας ή αποσπώντας τη συναίνεση με τη χρήση απατηλών μέσων ή παρασύροντάς την, εκμεταλλευόμενος την ευάλωτη θέση στην οποία βρίσκεται, εξαναγκάζει γυναίκα να υποβληθεί σε εκτομή, αγκτηριασμό ή οποιονδήποτε άλλον ακρωτηριασμό στο σύνολο ή σε μέρος των μεγάλων χειλέων του αιδοίου, των μικρών χειλέων του αιδοίου ή της κλειτορίδας, τιμωρείται με ποινή φυλάκισης τουλάχιστον δύο (2) ετών και χρηματική ποινή αν δεν συντρέχει περίπτωση να τιμωρηθεί αυστηρότερα με άλλη διάταξη. Αν η πράξη διαπράχθηκε από μέλος της οικογένειας ή από πρόσωπο που συνοικούσε με το θύμα ή από δύο ή περισσότερα πρόσωπα ή με χρήση όπλου ή απειλή χρήσης όπλου ή σε βάρος ανήλικης γυναίκας ή από λόγους εκδίκησης, συντρέχει ιδιαίτερα επιβαρυντική περίσταση. Σε περίπτωση θανάτου του θύματος επιβάλλεται στο δράση κάθειρξη.

**iii. Αναγκαστική διακοπή της κύησης. Σωματική βλάβη εμβρύου η νεογνού.(άρθρα 304 και 304Α ΠΚ)**

Όποιος χωρίς τη συναίνεση της εγκύου διακόπτει την κύησή της **τιμωρείται με κάθειρξη έως δέκα έτη.** Όποιος με τη συναίνεση της γυναίκας ή με τη συναίνεση των προσώπων που ασκούν τη γονική της μέριμνα, αν αυτή είναι ανίκανη να συναινέσει διακόπτει την εγκυμοσύνη της, **τιμωρείται με φυλάκιση έως τρία έτη ή χρηματική ποινή** και αν ενεργεί κατ’ επάγγελμα, με φυλάκιση τουλάχιστον δύο ετών και χρηματική ποινή.Όποιοςβιαιοπραγεί σε βάρος εγκύου ή της χορηγεί φάρμακα ή άλλες ουσίες, με αποτέλεσμα να προκληθεί βαριά βλάβη στο έμβρυο ή να εμφανίσει το νεογνό βαριά πάθηση του σώματος ή της διάνοιάς του**, τιμωρείται με φυλάκιση τουλάχιστον ενός έτους.**

v. **.Σωματική βία και παράνομη απειλή**

Ο ισχύων ΠΚ τιμωρεί τις ανωτέρω εγκληματικές συμπεριφορές, είτε το θύμα είναι άνδρας ή γυναίκα με τα **άρθρα 330 και 333** αντίστοιχα. Συγκεκριμένα **τιμωρεί με φυλάκιση έως δύο ετών** όποιον εξαναγκάζει κάποιον με σωματική βία ή απειλή σωματικής βίας ή άλλης παράνομης πράξης ή παράλειψης σε τέλεση πράξης, **παράλειψης ή ανοχής για τις οποίες το θύμα δε έχει υποχρέωση. Αν η ανωτέρω πράξη** τελείται σε βάρος ανηλίκου ή προσώπου ανίκανου να υπερασπίσει τον εαυτό του και το πρόσωπο αυτό βρίσκεται υπό τη επιμέλεια του δράστη η πράξη του δράστη τιμωρείται **με φυλάκιση τουλάχιστον έξη μηνών**. Η ίδια ποινή επιβάλλεται αν ο παθών είναι σύζυγος ή σύντροφος του δράστη κατά τη διάρκεια της κοινής συμβίωσης. Με φυλάκιση έως ένα έτος ή χρηματική ποινή τιμωρείται και η απειλή βίας ή άλλης παράνομης πράξης που προκαλεί στο θύμα τρόμο ή ανησυχία (π.χ επίμονη καταδίωξη, παρακολούθηση). Επιβαρυντική είναι η περίπτωση αν η πράξη στρέφεται κατά ανηλίκου ή προσώπου ανίκανου να υπερασπίσει τον εαυτό του ή κατά συζύγου ή συντρόφου (τιμωρείται με φυλάκιση έως τρία έτη ή χρηματική ποινή).

Παραλλαγές των ανωτέρω άρθρων συνιστά το άρθρο 7 παρ. 1 και 2 του Ν. 3500/2006 ως ισχύει, που τιμωρεί την **ενδοοικογενειακή παράνομη βία** με φυλάκιση τουλάχιστον έξη μήνες, διευρύνοντας όμως την έννοια της βίας ώστε να περιλαμβάνει κάθε μορφή της και **την ενδοοικογενειακή παράνομη απειλή** με φυλάκιση και αν γίνεται ενώπιον ανηλίκου με φυλάκιση τουλάχιστον έξη μηνών.

**vi.Εμπορία ανθρώπων**

Πρόκειται για ένα ειδεχθές διασυνοριακό έγκλημα που αυξάνεται ετησίως με μαθηματική πρόοδο λόγω του διαδικτύου, παρά τις διεθνείς προσπάθειες για την καταπολέμησή του. Ένα οργανωμένο έγκλημα, που αποτελεί την τρίτη πιο επικερδή επιχείρηση μετά το εμπόριο όπλων και των ναρκωτικών. Σύμφωνα με την από 14.4.2021 ανακοίνωση της Ευρωπαϊκής Επιτροπήςτο 60%% της εμπορίας ανθρώπων έχει ως στόχο τη σεξουαλική **εκμετάλλευση και από αυτό το 72% είχε θύματα γυναίκες και κορίτσια.**

Σύμφωνα με το άρθρο 323Α του ισχύοντος ΠΚ ο δράστης τιμωρείται με κάθειρξη έως δέκα έτη και χρηματική ποινή, ενώ τιμωρείται με κάθειρξη και χρηματική ποινή όταν ασκείται κατ’ επάγγελμα.

**vii.Καταναγκαστικός γάμος (άρθρο 330 παρ.3Π.Κ**)

Όποιος με τη χρήση οποιασδήποτε μορφής βίας ή απειλής βίας ή άλλων εξαναγκαστικών μέσων ή με επιβολή ή κατάχρηση εξουσίας, ή αποσπώντας τη συναίνεση με τη χρήση απατηλών μέσων ή παρασύροντάς τον, εκμεταλλευόμενος την ευάλωτη θέση στην οποία βρίσκεται,  εξαναγκάζει  ή  δελεάζει  άλλον  να  συνάψει  γάμο  ή  σύμφωνο  συμβίωσης, τιμωρείται με ποινή φυλάκισης τουλάχιστον δύο (2) ετών και χρηματική ποινή.

Αν η πράξη αφορά στη σύναψη γάμου ή συμφώνου συμβίωσης στο έδαφος κράτους άλλου από εκείνο στο οποίο διαμένει ο εξαναγκαζόμενος ή αν η πράξη διαπράχθηκε από μέλος της οικογένειας ή από πρόσωπο που συνοικούσε με το θύμα ή από δύο ή περισσότερα πρόσωπα ή με τη χρήση όπλου ή απειλή χρήσης όπλου, συντρέχει ιδιαίτερα επιβαρυντική περίσταση.

Όποιος με τη χρήση οποιασδήποτε μορφής βίας ή απειλής βίας ή άλλων εξαναγκαστικών μέσων ή με επιβολή ή κατάχρηση εξουσίας, ή αποσπώντας τη συναίνεση με τη χρήση απατηλών μέσων ή παρασύροντάς τον, εκμεταλλευόμενος την ευάλωτη θέση στην οποία βρίσκεται,  εξαναγκάζει  ή  δελεάζει  άλλον  να  συνάψει  γάμο  ή  σύμφωνο  συμβίωσης, τιμωρείται με ποινή φυλάκισης τουλάχιστον δύο (2) ετών και χρηματική ποινή.

Αν η πράξη αφορά στη σύναψη γάμου ή συμφώνου συμβίωσης στο έδαφος κράτους άλλου από εκείνο στο οποίο διαμένει ο εξαναγκαζόμενος ή αν η πράξη διαπράχθηκε από μέλος της οικογένειας ή από πρόσωπο που συνοικούσε με το θύμα ή από δύο ή περισσότερα πρόσωπα ή με τη χρήση όπλου ή απειλή χρήσης όπλου, συντρέχει ιδιαίτερα επιβαρυντική περίσταση.

**Γ)Εγκλήματα κατά της γενετήσιας ελευθερίας ,γενετήσιας αξιοπρέπειας και εκμετάλλευσης της γενετήσιας ζωής.**

**i. Βιασμός (άρθρο 336 ΠΚ και άρθρο 8 Ν. 3500/2006)**

Ο βιασμός αποτελεί το πλέον επαχθές έγκλημα, που πλήττει ιδιαίτερα τις γυναίκες, οι οποίες στιγματίζονται για το υπόλοιπο της ζωής τους. Ελάχιστος αριθμός καταγγελιών έρχεται στο φως της δημοσιότητας, γιατί η γυναίκα διστάζει να καταγγείλει το έγκλημα, γνωρίζοντας ότι είναι πολύ δύσκολο η κοινωνία να τη θεωρήσει ως θύμα ή ως συναινούσα στην απεχθή πράξη. Ο Έλληνας νομοθέτης απέδιδε κατά διαφορετικό τρόπο τον ποινικό ορισμό του βιασμού στους εκάστοτε ισχύοντες ποινικούς κώδικες. Σημαντική καινοτομία επέφερε στα άρθρα 336 παρ. 1 και 338 παρ. 1του ισχύοντος ΠΚ το άρθρο 8 του Ν. 3500/2006 ως ισχύει, **επεκτείνοντας το έγκλημα του βιασμού και της κατάχρησης σε ασέλγεια και μεταξύ συζύγων ή συντρόφων δια της απαλοιφής του προηγούμενου όρου «εξώγαμος».** **Ο συζυγικός βιασμός ή οι ασελγείς πράξεις δεν έχον ως βάση σεξουαλικά κίνητρα, δεν εκφράζουν δηλαδή τη σεξουαλική ανάγκη του δράστη. Αντίθετα πρόκειται για μια ακόμη εγκληματική συμπεριφορά, που εκφράζει την ηγεμονική και κυρίαρχη θέση του δράστη στο αδύναμο φύλο, που εξαρτάται από αυτόν21.**

Σύμφωνα με το άρθρο 336 ΠΚ τιμωρείται με κάθειρξη τουλάχιστον δέκα ετών **οποιοσδήποτε εξαναγκάζει άλλον με σωματική βία ή απειλή άμεσου κινδύνου για τη ζωή ή τη σωματική του ακεραιότητα σε επιχείρηση ή ανοχή γενετήσιας πράξης δηλαδή συνουσίας ή άλλης ίσης βαρύτητας με αυτήν πράξης**. Στην τρίτη παρ. του ίδιου άρθρου προβλέπεται ο ομαδικός βιασμός ή ο βιασμός που έχει ως συνέπεια το θάνατο του παθόντος, **οπότε επιβάλλεται ισόβια κάθειρξη ή πρόσκαιρη κάθειρξη τουλάχιστον δέκα ετών.** Ιδιαίτερα σημαντική είναι η παρ. 4 του ίδιου άρθρου, σύμφωνα με την οποία τιμωρείται με κάθειρξη ως δέκα έτη όποιος επιχειρεί γενετήσια πράξη χωρίς τη συναίνεση του παθόντος.

**ii.Προσβολές της γενετήσιας αξιοπρέπειας (άρθρο 337 Π.Κ)**

Ο ισχύων ΠΚ τιμωρεί με φυλάκιση ενός έτους ή χρηματική ποινή όποιον με χειρονομίες γενετήσιου χαρακτήρα, με προτάσεις που αφορούν γενετήσιες πράξεις, με γενετήσιες πράξεις που τελούνται ενώπιον άλλου ή με επίδειξη των γεννητικών οργάνων προσβάλλει βάναυσα την τιμή άλλου. Αν ο παθών είναι νεότερος των δώδεκα ετών η πράξη τιμωρείται με φυλάκιση έως δύο ετών ή χρηματική ποινή. Το αδίκημα διώκεται κατ’ έγκληση.

Αυστηρότερες ποινές προβλέπει **το άρθρο 9 του Ν. 3500/2006 ως ισχύει για την ενδοοικογενειακή προσβολή της γενετήσιας αξιοπρέπειας** ορίζοντας με διαφορετικό τρόπο την έννοια της βαναυσότητας της προσβολής της τιμής του παθόντος. Συγκεκριμένα αναφέρεται ότι: Το μέλος της οικογένειας το οποίο προσβάλλει την αξιοπρέπεια άλλου μέλους της, **με ιδιαίτερα ταπεινωτικό λόγο ή έργο** που ανάγεται στη γενετήσια ζωή του, τιμωρείται με φυλάκιση μέχρι δύο ετών, ενώ αν ο παθών είναι ανήλικος η πράξη τιμωρείται με φυλάκιση τουλάχιστον έξι μηνών μέχρι τριών ετών. Τα ίδια ισχύουν και όταν ο δράστης εργάζεται σε φορέα παροχής κοινωνικής μέριμνας, η δε πράξη του στρέφεται σε βάρος προσώπου, το οποίο δέχεται τις υπηρεσίες του φορέα αυτού.

**Παρακώλυση απονομής δικαιοσύνης (άρθρο 10 Ν. 3500/2006)**

Ιδιαίτερη μορφή εγκλήματος αποτελεί η σύμφωνα με το άρθρο 10 του Ν. 3500/2006 παρακώλυση απονομής της δικαιοσύνης με την έννοια της απειλής, δωροδοκίας η βίας μάρτυρα σε υποθέσεις ενδοοικογενειακής βίας, που αποτελεί επιβαρυντική περίπτωση του ιδίου εγκλήματος του άρθρου 231ΠΚ που τιμωρείται με φυλάκιση τουλάχιστον τριών μηνών μέχρι τρών ετών.

**Δ. Εγκλήματα κατά της ζωής του ανθρώπου**

i. **Ανθρωποκτονία (ή και γυναικοκτονία;)**

Στην ελληνική έννομη τάξη η αξία της ζωής του ανθρώπου προστατεύεται ποικιλοτρόπως ως το υπέρτατο έννομο αγαθό, η αξία του οποίου δεν μπορεί να αποτιμηθεί κατά κατηγορίες ανθρώπων με βάση συγκεκριμένα εθνοτικά, φυλετικά, ηλικιακά ή άλλα χαρακτηριστικά. Για το λόγο αυτό και ο ΠΚ κάνει λόγο για εγκλήματα της ζωής **του** ανθρώπου (κάθε ανθρώπου) και τιμωρεί με τη μέγιστη τω ποινών, την ισόβια κάθειρξη, όποιον με δόλο αφαιρεί τη ζωή οποιουδήποτε ανθρώπου (άρθρο 299 ΠΚ).

Ο μεγάλος αριθμός της αφαίρεσης της ζωής γυναικών στο πλαίσιο της έμφυλης και ενδοοικογενειακής βίας έγινε αιτία να δημιουργηθεί ένας καινούργιος κοινωνιολογικός ή εγκληματολογικός όρος, ο όρος «γυναικοκτονία»

Λαμβάνοντας υπόψη ότι η ανθρωποκτονίακατ’ άρθρο 299 ΠΚ τιμωρείται με τη μέγιστη των ποινών, η τυποποίηση του αυτού εγκλήματος λόγω φύλου δε θα έχει καμία πρακτική αξία. Αντίθετα θα δημιουργήσει πρόβλημα διαβάθμισης της αξίας της ανθρώπινης ζωής λόγω φύλου και θεωρούμε ότι φυλετικές διακρίσεις στο υπέρτατο έννομο αγαθό της ζωής δεν μπορεί να υπάρξουν, ως θίγουσες κατ΄αρχήν τη συνταγματική επιταγή και όχι μόνο της ισότητας.

Ο όρος «γυναικοκτονία» μπορεί να έχει μόνον κοινωνιολογικό και συμβολικό χαρακτήρα.

1. **Η έμφυλη βία στον κυβερνοχώρο**

Η αλματώδης εξέλιξη της τεχνολογίας, η παγκοσμοιοποιημένη χρήση του διαδικτύου, η χρήση ψηφιακών πλατφορμών, όπως τα μέσα κοινωνικής δικτύωσης ή άλλες ψηφιακές εφαρμογές μηνυμάτων είχαν ως κακό επακόλουθο την αύξηση της εγκληματικότητας. Οι χρήστες του διαδικτύου και άλλων ψηφιακών μέσων μεταφέρουν στην εικονική πραγματικότητα εγκληματικές κακοποιητικές συμπεριφορές της πραγματικής ζωής, δημιουργώντας έτσι νέες μορφές βίας, δολοφονώντας πίσω από την «ασφάλεια» του ψηφιακού μέσου χαρακτήρες ανθρώπων. Η κυβερνοβία ή κυβερνητικός εκφοβισμός έχει ως θύμα οποιονδήποτε άνθρωπο, ανεξαρτήτως φύλου. Ο προσδιορισμός «έμφυλη» βία στον κυβερνοχώρο προσδιορίζεται με βάση το φύλο του δράστη, το περιεχόμενο της εγκληματικής συμπεριφοράς και το φύλο του θύματος. Ωστόσο έρευνες που έχουν διεξαχθεί αποδεικνύουν ότι οι γυναίκες και τα κορίτσια έχουν υποστεί σε μεγαλύτερο βαθμό και εντονότερα διάφορες μορφές κυβερνοβίας απ’ ότι οι άνδρες. Η υπηρεσία έρευνας του Ευρωπαϊκού Κοινοβουλίου αναφέρει ότι το 2020, 1 στις 2 γυναίκες έχει βιώσει κάποια μορφή κυβερνοβίας, έχει δηλαδή γίνει δέκτης μιας ηλεκτρονικής επίθεσης εκφοβιστικής συμπεριφοράς, που στόχο έχει να πλήξει τη σωματική ή ψυχολογική ή συναισθηματική ακεραιότητά της. Οι κυριότερες μορφές της έμφυλης κυβερνοβίας είναι:

-**Διαδικτυακή παρακολούθηση:** Είναι η ψηφιακή επίμονη και επαναλαμβανόμενη παρακολούθηση του θύματος, χωρίς τη συναίνεσή του, η οποία και περιλαμβάνει την παρακολούθηση των διαδικτυακών του δεδομένων και δραστηριοτήτων.

**-Κακόβουλη διαρροή προσωπικών δεδομένων:** Είναι η διαδικτυακή αναζήτηση και ανάρτηση προσωπικών δεδομένων χωρίς τη συναίνεση του κατόχου τους, αντίθετα με κακόβουληπρόθεση τον εξευτελισμό και την απαξία του θύματος

**-Εκδικητική πορνογραφία:** Είναι η ανάρτηση ερωτικών, σεξουαλικών και ευαίσθητων προσωπικών εικόνων του θύματος με σκοπό το διασυρμό του.

**-Διαμοιρασμός υλικού σεξουαλικού περιεχομένου:** Είναι η δημοσιοποίηση στο διαδίκτυο μηνυμάτων σεξουαλικού περιεχομένου χωρίς τη συναίνεση του θύματος, που στόχο έχει τη διαπόμπευσή του

-**Διαδικτυακή ηδονοβλεψία:** Είναι η ύπουλη και εν αγνοία του θύματος λήψη φωτογραφιών ή βίντεο του στήθους, των ποδιών ή των γεννητικών οργάνων του, που στοχεύει στην ευχαρίστηση του δράστη.

**-Διαδικτυακή ρητορική μίσους:** Είναι η χρήση ψηφιακών πλατφορμών για τη διάδοση περιεχομένου μίσους, διακρίσεων ή προκατάληψης, που στοχεύει ένα άτομο (ή ομάδα ανθρώπων) με βάση το φύλο, τη φυλή, την εθνικότητα ή άλλα χαρακτηριστικά τους.

**-Ψηφιακές απειλές:** Είναι η αποστολή μηνυμάτων για πρόκληση βλάβης, που μπορεί να κυμαίνεται από λεκτικό εκφοβισμό η βαρύτερες απειλές βίας.

**-Διαδικτυακή πλαστοπροσωπία:** Είναι η χρησιμοποίηση της ταυτότητας άλλου προσώπου, της εικόνας του και των προσωπικών του στοιχείων με σκοπό να βλάψει τρίτους ή τη διαπόμπευση του εν λόγω προσώπου.

**-Διαδικτυακή στρατολόγηση με σκοπό τη σωματεμπορία:** Είναι η κακόβουλη παγίδευση θυμάτων, κυρίως γυναικών και κοριτσιών σε κυκλώματα διεθνούς σωματεμπορίας

Σε διεθνές επίπεδο το πρώτο συνεκτικό κείμενο για την αντιμετώπιση των εγκλημάτων στον Κυβερνοχώρο είναι η Σύμβαση του Συμβουλίου της Ευρώπης, γνωστή ως Σύμβαση της Βουδαπέστης,(και τα δύο πρωτόολλά της) που υπεγράφη στις 23.11.2001 στη Βουδαπέστη και τέθηκε σε ισχύ την 1.7 2004.

1. **Τιμωρία των διαδικτιακών ή μέσω της τεχνολογίας της πληροφορικής εγκλημάτων που προβλέπει ο Ποινικός μας Κώδικας**

**i. Παρενοχλητική παρακολούθηση μέσω διαδικτύου (άρθρο 333ΠΚ παρ.1Α)**

1Α. Όποιος θέτει άλλον υπό παρακολούθηση, συνεχή ή κατ’ επανάληψη, με τη χρήση της τεχνολογίας των πληροφοριών και επικοινωνιών, με σκοπό την ιχνηλάτηση ή την επιτήρηση των κινήσεων και των δραστηριοτήτων του, προκαλώντας σε αυτόν τρόμο ή ανησυχία, τιμωρείται με ποινή φυλάκισρης έως δύο (2) έτη. Αν το θύμα είναι ανήλικος ή ευάλωτο πρόσωπο ο δράστης τιμωρείται με φυλάκιση τριών (3) ετών.

**II.Κυβερνοπαρενόχληση (άρθρο 337 παρ. 3 και Π.Κ)**

Ενήλικος, **ο οποίος μέσω διαδικτύου ή άλλων μέσων ή τεχνολογιών πληροφορικής** αποκτά επαφή με πρόσωπο που δεν συμπλήρωσε τα δεκαπέντε (15) έτη και με χειρονομίες ή προτάσεις, προσβάλλει την τιμή του ανηλίκου στο πεδίο της γενετήσιας ζωής του, τιμωρείται με φυλάκιση τουλάχιστον δύο (2) ετών. Αν επακολούθησε συνάντηση ο ενήλικος τιμωρείται με φυλάκιση τουλάχιστον τριών (3) ετών.

**iii.Διέγερση σε διάπραξη εγκλημάτων, βιαιοπραγίες ή διχόνοια (άρθρο 184 παρ. 2Α ΠΚ) (doxing)**

2Α. Όποιος **με τη χρήση της τεχνολογίας των πληροφοριών και επικοινωνιών διαθέτει στο κοινό υλικό που περιέχει δεδομένα προσωπικού χαρακτήρα άλλου προσώπου, χωρίς τη συγκατάθεσή του,** με σκοπό την υποκίνηση άλλων ατόμων να του προκαλέσουν σωματική ή ψυχολογική βλάβη τιμωρείται με ποινή φυλάκισης έως τριών (3) ετών, αν η πράξη δεν τιμωρείται βαρύτερα από άλλη διάταξη.

**iv Εκδικητική πορνογραφία (άρθρο 346 ΠΚ)**

1. Όποιος χωρίς δικαίωμα κοινολογεί σε τρίτο πρόσωπο ή αναρτά σε κοινή θέα, πραγματική, αλλοιωμένη ή σχεδιασμένη εικόνα ή κάθε είδους οπτικό ή οπτικοακουστικό υλικό, στο οποίο αποτυπώνεται μη **δημόσια πράξη άλλου που αφορά στη γενετήσια ζωή του,** τιμωρείται με φυλάκιση τουλάχιστον τριών (3) ετών και χρηματική ποινή.

2. Όποιος απειλεί άλλον ότι θα τελέσει τις πράξεις της παρ. 1 τιμωρείται με ποινή φυλάκισης τουλάχιστον ενός (1) έτους. Αν ο υπαίτιος της πράξης του προηγούμενου εδαφίου εξαναγκάζει άλλον σε πράξη ή παράλειψη ή ανοχή για την οποία αυτός δεν έχει υποχρέωση, τιμωρείται με ποινή φυλάκισης τουλάχιστον δύο (2) ετών.

3. Με κάθειρξη έως οκτώ (8) έτη και χρηματική ποινή τιμωρείται η πράξη της παρ. 1 αν τελείται:

α) με ανάρτηση στο διαδίκτυο ή σε μέσο κοινωνικής δικτύωσης με αόριστο αριθμό αποδεκτών,

β) από ενήλικο και αφορά σε ανήλικο,

γ) σε βάρος νυν ή πρώην συζύγου ή συντρόφου του υπαιτίου ή σε βάρος προσώπου που συνοικεί με αυτόν ή έχει μαζί του σχέση εργασίας ή υπηρεσίας ή βρίσκεται υπό την επιμέλεια ή την προστασία του ή δεν μπορεί να υπερασπίσει τον εαυτό του,

δ) με σκοπό να προσπορίσει ο υπαίτιος στον εαυτό του ή σε άλλον περιουσιακό όφελος.

4. Αν κάποια από τις πράξεις των προηγούμενων παραγράφων οδήγησε το θύμα σε απόπειρα αυτοκτονίας επιβάλλεται κάθειρξη και χρηματική ποινή. Αν η πράξη του προηγούμενου εδαφίου οδήγησε στο θάνατο επιβάλλεται κάθειρξη τουλάχιστον δέκα (10) ετών και χρηματική ποινή.»

**v.Προστασία της γενετήσιας αξιοπρέπειας στο ψηφιακό περιβάλλον (άρθρο 337 παρ. 5 Π.Κ)**

Όποιος κοινοποιεί ή αποστέλλει σε άλλον, χωρίς τη συναίνεσή του, με οποιονδήποτε τρόπο **ή με τη χρήση της τεχνολογίας των πληροφοριών και επικοινωνιών, πραγματική ή σχεδιασμένη εικόνα ή οπτικό ή οπτικοακουστικό υλικό αποτυπωμένο σε ηλεκτρονικό ή άλλο υλικό φορέα, που απεικονίζει γεννητικά όργανα,** κατά τρόπο που δύναται να προκαλέσει φόβο, ανησυχία ή σοβαρή ψυχολογική βλάβη στο πρόσωπο που λαμβάνει το υλικό αυτό, τιμωρείται με φυλάκιση έως τρία (3) έτη. Αν το αδίκημα του προηγούμενου εδαφίου διαπράχθηκε κατά ανηλίκου ή προσώπου που φέρει την ιδιότητα δημόσιου εκπροσώπου, δημοσιογράφου ή υπερασπιστή των ανθρωπίνων δικαιωμάτων ή ο δράστης τελεί σε ιεραρχική σχέση ή σχέση εξάρτησης με το θύμα, συντρέχει ιδιαίτερα επιβαρυντική περίσταση.

**vi.Προστασία της ανηλικότητας και της γενετήσιας ελευθερίας(άρθρο 339 παρ.3 ΠΚ)**

Όποιος εξωθεί ή παρασύρει ανήλικο, που δεν συμπλήρωσε τα δεκαπέντε (15) έτη, να παρακολουθεί μέσω χρήσης της τεχνολογίας των πληροφοριών και επικοινωνιών ή να παρίσταται σε γενετήσια πράξη μεταξύ άλλων, χωρίς να συμμετέχει σε αυτήν, τιμωρείται με φυλάκιση τουλάχιστον δύο (2) ετών και χρηματική ποινή αν ο ανήλικος είναι μικρότερος των δεκατεσσάρων (14) ετών και με φυλάκιση έως τρία (3) έτη ή χρηματική ποινή αν έχει συμπληρώσει το δέκατο τέταρτο (14ο) έτος της ηλικίας του.»

**vii.Απάτη με υπολογιστή (άρθρο 386Α ΠΚ)**

1. Όποιος, με σκοπό να προσπορίσει στον εαυτό του ή σε άλλον παράνομο περιουσιακό όφελος, βλάπτει ξένη περιουσία, επηρεάζοντας το αποτέλεσμα μιας διαδικασίας επεξεργασίας δεδομένων υπολογιστή

α**) με τη μη ορθή διαμόρφωση προγράμματος υπολογιστή,**

**β) με τη χωρίς δικαίωμα παρέμβαση σε πληροφοριακό σύστημαγ) με τη χρησιμοποίηση μη ορθών ή ελλιπών ψηφιακών δεδομένων υπολογιστή, ιδίως δεδομένων αναγνώρισης της ταυτότητας,δ) με τη χωρίς δικαίωμα εισαγωγή, αλλοίωση, διαγραφή, μετάδοση ή εξάλειψη ορθών ψηφιακών δεδομένων υπολογιστή, ιδίως ψηφιακών δεδομένων αναγνώρισης της ταυτότητας, ή**

**ε) με τη χωρίς δικαίωμα αξιοποίηση λογισμικού προορισμένου** για τη μετακίνηση χρημάτων ή νομισματικής αξίας τιμωρείται με φυλάκιση, και αν η ζημία που προξενήθηκε είναι ιδιαίτερα μεγάλη, με φυλάκιση τουλάχιστον τριών (3) μηνών και χρηματική ποινή.

Αν η ζημία που προκλήθηκε υπερβαίνει συνολικά το ποσό των εκατόν είκοσι χιλιάδων (120.000) ευρώ, επιβάλλεται κάθειρξη έως δέκα (10) έτη και χρηματική ποινή.

2. **Όποιος κατασκευάζει, διαθέτει ή κατέχει πρόγραμμα ή πληροφοριακό σύστημα** που προορίζεται για τη διάπραξη του εγκλήματος της παρ. 1 τιμωρείται με φυλάκιση έως δύο (2) έτη και χρηματική ποινή. Απαλλάσσεται από κάθε ποινή όποιος καταστρέφει με δική του θέληση το παραπάνω πρόγραμμα ή πληροφοριακό σύστημα πριν το χρησιμοποιήσει για τη διάπραξη του εγκλήματος της παρ. 1.

3. Αν η **απάτη με υπολογιστή στρέφεται άμεσα κατά του νομικού προσώπου του Ελληνικού Δημοσίου, των νομικών προσώπων δημοσίου δικαίου ή των οργανισμών τοπικής αυτοδιοίκησης** και η ζημία που προκλήθηκε υπερβαίνει συνολικά το ποσό των

**ΑΝΤΙ ΕΠΙΛΟΓΟΥ**

Από τα προαναφερθέντα προκύπτει ότι η εθνική μας νομοθεσία έχει λάβει σημαντικά μέτρα για την προστασία των θυμάτων της έμφυλης και ενδοοικογενειακής βίας, καθώς και των ηλεκτρονικών εγκλημάτων και των εγκλημάτων στον Κυβερνοχώρο, τιμωρώντας παράλληλα τους δράστες με αυστηρές ποινές. Αρκεί όμως η ποινική καταστολή για την εξάλειψη αυτής της παγκόσμιας κοινωνικής παθογένειας; Αν κρίνουμε από τον διαρκώς αυξανόμενο αριθμό των θυμάτων και την σε ακραίο βαθμό βιαιότητα των εγκληματικών συμπεριφορών των δραστών, όχι. Σύμφωνα με τα στοιχεία της ΕΛΑΣ το 2021 έχουν καταγραφεί 21 γυναικοκτονίες και 202 βιασμοί, ενώ το 2022 τουλάχιστον 24 γυναικοκοτονίες και 294 βιασμοί.

Η πρόληψη και εξάλειψη της έμφυλης βίας θα επέλθει μόνο με την αντιμετώπιση του βασικού αιτίου που την προκαλεί, του άνισου καταμερισμού της εξουσίας ανάμεσα στα δύο φύλα, που εξακολουθεί να αποτελεί στοιχείο των σύγχρονων κοινωνικοοικονομικών δομών. Με απλά λόγια η εξάλειψη της έμφυλης βίας θα επέλθει μόνο με το γκρέμισμα των στερεοτύπων. Και αυτό μπορεί να γίνει κυρίως μέσα από την εκπαίδευση, ξεκινώντας ήδη από τη νηπιακή ηλικία.. Εκπαίδευση λοιπόν στο σχολείο από ειδικά εκπαιδευμένους εκπαιδευτικούς. Σημαντικό ρόλο έχει βεβαίως η κουλτούρα της οικογένειας, που δημιουργεί πρότυπα. Επί πλέον, μπορεί να βοηθήσει η ενημέρωση και ευαισθητοποίηση της κοινής γνώμης και σ’ αυτό, όπως δέχονται και τα αλλεπάλληλα ψηφίσματα του Ευρωπαϊκού Κοινοβουλίου, μπορούν να συμβάλλουν και οι ΜΚΟ. Οι γυναίκες πρέπει έγκαιρα να ενημερωθούν για τα δικαιώματά τους και να ενδυναμωθούν, ώστε να τα διεκδικήσουν. Πρέπει επίσης να ενημερωθούν για την προστασία που τους παρέχει το κράτος, για τις ποινές που προβλέπονται για κάθε εναντίον τους εγκληματική συμπεριφορά του συζύγου, του συντρόφου, του φίλου ή του εργοδότη τους. Και το κυριότερο, oι γυναίκες πρέπει να ενημερωθούν για τα πρώιμα σημάδια μιας τοξικής σχέσης πριν φθάσει να μετουσιωθεί σε εγκληματική συμπεριφορά . Η πρώιμη αναγνώριση των σημαδιών μιας βίαιης συμπεριφοράς και η άμεση καταγγελία στις αρμόδιες αρχές είναι σίγουρο ότι θα συμβάλλει ιδιαίτερα στην πρόληψη.

Αλεξάνδρα Βάρκα Αδάμη

Πρόεδρος ΣΟ Κηφισιά Εκάλη 2023-2024

.

.